Document ID: 32007D0174

KOMISJONI OTSUS,
20. märts 2007,
millega muudetakse otsust 2003/467/EÜ seoses teatavate Itaalia provintside või maakondade ametlikult veiste tuberkuloosi, veiste brutselloosi ja veiste ensootilise leukoosi vabaks ning Poolas asuva piirkonna ametlikult veiste ensootilise leukoosi vabaks tunnistamisega
(teatavaks tehtud numbri K(2007) 1201 all)
(EMPs kohaldatav tekst)
(2007/174/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, (1) eriti selle A-lisa I jao punkti 4, A-lisa II jao punkti 7 ja D-lisa I jao punkti E,
ning arvestades järgmist:
(1)
Direktiivis 64/432/EMÜ on sätestatud, et kõnealuses direktiivis sätestatud teatavate tingimuste täitmise puhul võib liikmesriikide või nende osade või piirkondade veisekarjad tunnistada ametlikult vabaks tuberkuloosist, brutselloosist ja veiste ensootilisest leukoosist.
(2)
Veiste tuberkuloosi, veiste brutselloosi ja veiste ensootilise leukoosi vabaks tunnistatud liikmesriikide piirkondade loetelud on sätestatud komisjoni 23. juuni 2003. aasta otsuses 2003/467/EÜ, millega kehtestatakse teatavate liikmesriikide ja liikmesriikide piirkondade ametlikult tuberkuloosist, brutselloosist ja veiste ensootilisest leukoosist vaba staatus seoses veisekarjadega. (2)
(3)
Itaalia on nüüd esitanud komisjonile Emilia-Romagna maakonna, Piemonte maakonna Novara ja Verbania provintside, Toscana maakonna Livorno, Lucca ja Siena provintside ning Veneto maakonna Belluno ja Padova provintside kohta dokumendid, millest ilmneb vastavus direktiivis 64/432/EMÜ sätestatud asjakohastele nõuetele, et nendele provintsidele ja sellele maakonnale saaks anda ametlikult tuberkuloosivaba piirkonna staatuse.
(4)
Itaalia on esitanud komisjonile Piemonte maakonna Torino provintsi, Toscana maakonna Firenze provintsi ja Veneto maakonna kohta dokumendid, millest ilmneb vastavus direktiivis 64/432/EMÜ sätestatud asjakohastele nõuetele, et nendele provintsidele ja sellele maakonnale saaks anda ametlikult brutselloosivaba piirkonna staatuse.
(5)
Itaalia on esitanud komisjonile Liguuria maakonna Savona provintsi, Sardinia maakonna Oristano provintsi ja Veneto maakonna kohta dokumendid, millest ilmneb vastavus direktiivis 64/432/EMÜ sätestatud asjakohastele nõuetele, et nendele provintsidele ja sellele maakonnale saaks anda ametlikult veiste ensootilise leukoosi vaba piirkonna staatuse.
(6)
Pärast Itaalia esitatud dokumentide hindamist tuleks asjaomased provintsid ja asjaomane maakond kuulutada ametlikult vastavalt veiste tuberkuloosi, veiste brutselloosi ja veiste ensootilise leukoosi vabaks piirkonnaks liikmesriigis.
(7)
Poola on samuti esitanud komisjonile Śląskie piirkonna kohta dokumendid, millest ilmneb vastavus direktiivis 64/432/EMÜ sätestatud asjakohastele nõuetele, et sellele piirkonnale saaks anda ametlikult veiste ensootilise leukoosi vaba piirkonna staatuse.
(8)
Pärast Poola esitatud dokumentide hindamist tuleks asjaomane piirkond kuulutada ametlikult veiste ensootilise leukoosi vabaks piirkonnaks liikmesriigis.
(9)
Seetõttu tuleks otsust 2003/467/EÜ vastavalt muuta.
(10)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2003/467/EÜ I, II ja III lisa muudetakse vastavalt käesoleva otsuse lisale.
Artikkel 2
Käesolev otsus on adresseeritud liikmesriikidele.
Brüssel, 20. märts 2007

Labels: 18
6